open-index/open-wikipedia-markdown huggingface dataset:
तुषारी भाषाएँ

[thumb|240px|एक तख़्ती पर [ब्राह्मी लिपि में लिखी हुई तुषारी 'बी' भाषा (कूचा, आक़्सू विभाग, शिनजियांग प्रान्त, चीन से मिली)]]
thumb|240px|तुषारी पांडुलिपि का अंश
**तुषारी** या **तुख़ारी** (अंग्रेज़ी: Tocharian, टोकेरियन; यूनानी: Τόχαροι, तोख़ारोई) मध्य एशिया की तारिम द्रोणी में बसने वाले तुषारी लोगों द्वारा बोली जाने वाली हिन्द-यूरोपीय भाषा परिवार की भाषाएँ थीं जो समय के साथ विलुप्त हो गई। एक तुर्की ग्रन्थ में तुषारी को 'तुरफ़ानी भाषा' भी बुलाया गया था। इतिहासकारों का मानना है कि जब तुषारी-भाषी क्षेत्रों में तुर्की भाषाएँ बोलने वाली उईग़ुर लोगों का क़ब्ज़ा हुआ तो तुषारी भाषाएँ ख़त्म हो गई। तुषारी की लिपियाँ भारत की ब्राह्मी लिपि पर आधारित थीं और उन्हें तिरछी ब्राह्मी (Slanted Brahmi) कहा जाता है।

## शाखाएँ
तुषारी में लिखी हुए तीसरी से लेकर नौवी सदी ईसवी तक की पांडुलिपियों के आधार पर तुषारी भाषाओँ की दो शाखाएँ मिलती हैं, जिनके बोलने वाले एक-दुसरे को नहीं समझ सकते थे:
* तुषारी 'ए' (Tocharian A) - इसे अग्नेआई (Agnean) या पूर्वी तुषारी भी कहते हैं, हालाँकि इसे तुषारी में 'आरशी' बुलाया जाता था। यह आधुनिक शिनजियांग के काराशहर और तुरफ़ान इलाक़े में बोली जाती थी। काराशहर का पुराना नाम 'अग्नि' (Agni) था (संस्कृत में 'अग्निदेश')।
* तुषारी 'बी' (Tocharian B) - उसे कूचेआई () या पश्चिमी तुषारी भी कहते हैं। यह शिजियंग के आक़्सू विभाग के कूचा क्षेत्र में बोली जाती थी और कुछ हद तक तुषारी 'ए' के क्षेत्र में भी बोली जाती थी।
भाषावैज्ञानिक मानते हैं की यह दोनों एक ही आदिम-तुषारी भाषा से उत्पन्न हुईं जो शायद १००-१००० ईसापूर्व के काल में बोली जाती हो।

## लिखाईयाँ
तुषारी में लिखी पांडुलिपियों के अंश ताम्र-पत्रों, लकड़ी के तख़्तों और चीनी काग़ज़ पर मिलते हैं जो ८वीं सदी से तारिम द्रोणी के अत्यंत शुष्क वातावरण की वजह से बचे हुए हैं। बहुत सी लिखाईयाँ बौद्ध धर्म से सम्बंधित हैं और संस्कृत से अनुवादित की गई हैं। १९८९ में चीनी भाषावैज्ञानिक जी शियानलिन (季羡林) ने मैत्रेयसमिति-नाटक का १९७४ में मिली पांडुलिपि का अनुवाद प्रस्तुत किया। धार्मिक लिखाईयों के अलावा कुछ मठों की चिट्ठी-पत्री, कुछ व्यापर-सम्बन्धी दस्तावेज़, कुछ दवाई और जादू सम्बन्धी लिखाईयाँ और एक प्रेम-कविता भी मिली हैं।

## इन्हें भी देखें
* तुषारी लोग
* तारिम द्रोणी

## सन्दर्भ


श्रेणी:विलुप्त भाषाएँ
श्रेणी:हिन्द-यूरोपीय भाषाएँ
श्रेणी:मध्य एशिया का इतिहास
भ्रमि

right|thumb|250px| क्षैतिज प्रकाशगतिकीय अक्षिदोलन (nystagmus) : भ्रमि का एक लक्षण यह भी हो सकता है।
**भ्रमि** या वर्टिगो (Vertigo /ˈvɜː(ɹ)tɨɡoʊ/) एक प्रकार का घुमनी या चक्कर-आना (dizziness) है जिसमें व्यक्ति गति की अनुभूति होती है जबकि वास्तव में वह स्थिर होता है। यह अंतःकर्ण के प्रघाण तंत्र (vestibular system) की दुष्क्रिया (dysfunction) के कारण उत्पन्न होता है। भ्रमि की दशा में जी-मचलता (nausea) है और उल्टी होती है। खड़े रहने या चलने में कठिनाई होती है।

भ्रमि, तीन तरह की होती है-
* **वस्तुनिष्ठ** (objective) - चींजे रोगी के चारो ओर घूमती हुई प्रतीत होतीं हैं।
* **'व्यक्तिनिष्ठ** (subjective) - रोगी स्वयं घूमता हुआ अनुभव करता है।
* **छद्मभ्रमि** (pseudovertigo) - रोगी के सिर के भीतर घूमने का आभास होना

## बाहरी कड़ियाँ
* वर्टिगो जो सिर चकराए तो तुरंत चेत जाएं
* [Http://healthycrops.net/what-is-vertigo-in-hindi/ बीपीपीवी वर्टिगो]

श्रेणी:स्नायु रोग
श्रेणी:अन्तःकर्ण के रोग
नित्य कर्म

**नित्य कर्म** वेद के अनुसार कर्मों का एक प्रकार है। रजोगुण को कर्म का मूल प्रेरक माना गया है। वेद की मान्यता को स्वीकार करते हुए मीमांसकों ने कर्मों के पालन और निषेध का निर्देश किया है। नित्य किया जाने वाला कर्म नित्य कर्म की श्रेणी में रखा गया है। नित्य कर्म को अनिवार्यतः दिनचर्या के रूप में ही सीमित नहीं माना गया है। इसके अनुसार एक प्रातःकाल से दूसरे प्रातःकाल तक शास्त्रोक्त रीति से दिन-रात के अष्टयामों के आठ यामार्द्ध कृत्यों—ब्राह्म मुहूर्त में निद्रात्याग, देव, द्विज और ऋषि स्मरण, शौचादि से निवृत्ति, वेदाभ्यास, यज्ञ, भोजन, अध्ययन, लोक-कार्य आदि—का निर्देश किया गया है। मीमांसकों ने द्विविध कर्म—अर्थकर्म और गुणकर्म—की बात कही है। इनमें अर्थकर्म के तीन भेद हैं—नित्य कर्म, नैमित्तिक कर्म और काम्य कर्म। गृहस्थों के लिए इन तीनों को करने का निर्देश है। इनमें प्रथम कर्म नित्य कर्म है जिसके अंतर्गत पंचयज्ञादि आते हैं। इन्हें करने से मनुष्य के प्रति दिन के पापों का क्षय होता है। इनके साथ निषिद्ध और प्रायश्चित कर्म का भी विधान किया गया है। जो इस कर्तव्यों का निर्वहन नहीं करता वह शास्त्र के अनुसार पाप का भागी होकर पतित और निंद्य हो जाता है।

## सन्दर्भ

श्रेणी:हिन्दू धर्म
दोस्त भालुओं का सम्मेलन

thumb|left|150px|भालू मेरा साथी
[thumb|320px|नई दिल्ली [राजीव चौक 2012]]
thumb|320px|नई दिल्ली 2012
**भालू मेरा साथी** () एक जीवत भालू के आकार की रंगीन मूर्ति है। इसे 2001 में ईवा और क्लाऊस हेरिलट्स के द्वारा ऑस्ट्रिया के मूर्तिकार रोमन स्टौर्बल के निकट सहयोग से विकसित किया गया था। भालू की लोकिप्रयता को विश्व भर के लोगों में एक बेहतर समझ को प्रेरित करने के लिए प्रयोग किया जाता है। यह आधार के रूप में अन्य देशों की जीवन स्थितियों में शांतिपूर्ण सह-अस्तित्व औरविभिन्न संस्कृतियोंं पर विचार के लिए एक प्रतीक हैै।

इस बुिनयादी विचार से, **दोस्त भालूओं का सम्मेलन** () का आदर्श वाक्य: **जब हम एक दूसरे को बेहतर जानेंगे, तब हम एक दूसरे को बेहतर समझेंगे, अधिक विश्वास और बेहतर सह-अस्तित्व** विकिसत किया गया था।

इस आदर्श वाक्य के साथ, **दोस्त भालुओं का सम्मेलन** अपने विश्व दौरे पर लोगों, संस्कृतियोंं और धर्मों के बीच सिहष्णुता और समझ को विज्ञापित करता है। लगभग 140 के आसपास भालू मेरा साथी (प्रत्येक 2 मीटर लंबा) संयुक्त राष्ट्र द्वारा मान्यता प्राप्त लगभग उतने ही देशों का प्रितिनिधत्व करते हैं। 2002 में बर्लिन में अपनी पहली प्रदर्शनी के बाद अब तक दुनिया भर में 30 लाख से अिधक आगंतुक भालुओं को सरहाने में सक्षम रहे हैं।

## कला और संस्कृति
thumb|200px|कुआलालंपुर में दोस्त भालूओं का सम्मेलन प्रदर्शनी
thumb|200px|पैरिस 2012
thumb|200px|रियो डि जेनेरो 2014
thumb|200px|सिंगापुर 2025
प्रत्येक **भालू मेरा साथी** हर देश के एक कलाकार द्वारा बनाया गया है। कला के इस दुनिया भर में अनूठे काम में, अंतरराष्ट्रीय कलाकारों की कला शैलियों का संगम प्रसन्नता का विषय है। भालुओं के विशिष्ट डिजाइन और विविधता के कारण, आगंतुक विश्वयात्रा का सा अनुभव कर सकता है।

## संदेश
**दोस्त भालुओं का सम्मेलन** "हाथ में हाथ" लिए एक शांतीपूर्ण भिवष्य का प्रतीक हैं। लेकिन हर एक भालू लोगों और उनकी संस्कृति को दर्शाता है, किन्तु वर्तमान राजनीतिक प्रणाली को नहीं।

## जरूरतमंद बच्चों के लिए मदद
भालू मेरा साथी की गितिविधयां और जरूरतमंद बच्चों के लिए मदद एक अविभाज्य इकाई हैं। भालू मेरा साथी के दान व नीलामी के माध्यम से अब तक तकरीबन 2.5 मिलियन यूरो यिूनसेफ और बच्चों की स्थानीय संस्थाओं के लिए जुटा चुके हैं।

## विश्व भ्रमण
* **2002/2003**: बर्लिन
* **2004**: हांगकांग, इस्तांबुल, तुर्की
* **2005**: टोक्यो, सियोल,
* **2006**: सिडनी, बर्लिन, वियना
* **2007**: काहिरा, यरुशलम
* **2008**: वारसॉ, श्टुटगार्ट,प्योंगयांग
* **2009**: ब्युएनॉस एरीस, मोण्टेवीडियो
* **2010**: अस्ताना, हेलसिंकी
* **2011**: सोफिया, क्वालालम्पुर
* **2012**: नई दिल्ली, सेंट पीटर्सबर्ग, पैरिस
* **2013**: येकातेरिनबर्ग
* **2014**: रियो डि जेनेरो
* **2015**: हवाना, सानतिआगो
* **2016**: पिनांग
* **2017/2018**: बर्लिन
* **2018**: रीगा
* **2019**: गुआतेमाला नगर
* **2020/2023**: बर्लिन चिड़ियाघर
* **2024**: लुब्लियाना
* **2025**: सिंगापुर

## सन्दर्भ

## बाहरी कड़ियाँ

* आिधका रक वेबसाइट
* आिधका रक वेबसाइट Jackie Chan: United Buddy Bears
* आिधका रक वेबसाइट Golden Bears

श्रेणी:बर्लिन
श्रेणी:आधुनिक कला
ग्लोस

[thumb|230px|[लातिन भाषा|लातिनी भाषा की इस पांडुलिपि के किनारे पर स्पेनी भाषा में ग्लोस लिखे हैं]]
[thumb|230px|[फ़ैज़ अहमद फ़ैज़ के दो शेरों के किनारों पर अर्थ-विस्तार करते ग्लोस]]
**ग्लोस** या **ग्लॉस** (अंग्रेज़ी: gloss; यूनानी: γλῶσσα, ग्लोसा, अर्थ: जीह्वा) किसी लेख में किसी शब्द का अर्थ समझाने के लिए करी गई छोटी सी टिप्पणी को कहते हैं। यह अक्सर वाक्य के साथ पृष्ठ के किनारों पर या छोटे अकार के अक्षरों में शब्द के ऊपर, नीचे या साथ में लिखा होता है। ग्लोस लिखाई की भाषा में या पढ़ने वाले की मातृभाषा में हो सकता है (अगर वह लेख की मूल भाषा से अलग हो)। अक्सर धार्मिक भाषाओँ में लिखे ग्रंथों के पृष्ठों के किनारों पर शब्दों के अर्थ लिखे जाते हैं और कभी-कभी ऐसे ग्लोस पढ़ने वाले ख़ुद भविष्य में अपने लिए डाल देते हैं।

## ग्लोस और शब्दकोश
शुरू में ग्लोस केवल पृष्ठों में भाषा समझाने के लिए लिखी गई टिप्पणियों को कहा जाता था। धीरे-धीरे ऐसी टिप्पणियों को एकत्रित कर के पुस्तकों के अंत में अलग विभाग में डाला जाने लगा। इन विभागों को 'ग्लोसरी' (glossary) कहा जाने लगा। बाद में ऐसे ही शब्दार्थों को एकत्रित करके अलग पुस्तकों में छापा गया और यह विश्व के पहले शब्दकोष बने।

## भाषाविज्ञान में
भाषाविज्ञान में किसी भाषा के शब्द को 'ग्लोस करने' का अर्थ है उसका अर्थ संक्षिप्त रूप में किसी अन्य भाषा में समझाना।

## इन्हें भी देखें
* शब्दकोष
* भाषाविज्ञान

## सन्दर्भ


श्रेणी:भाषा-विज्ञान
समवाक

[thumb|230px|यह नक़्शा [हिन्द-यूरोपीय भाषा-परिवार|हिन्द-यूरोपी भाषा परिवार में 'केन्टम-सातेम समवाक' दर्शाता है - केसरी रंग का क्षेत्र हिन्द-यूरोपी भाषाएँ बोलता है और लाल रंग की समवाक सीमा उसे 'केन्टम' (पश्चिमी) और 'सातेम' (पूर्वी) हिस्सों में बांटती है]]
**समवाक**, **समग्लोस** या **आइसोग्लोस** (अंग्रेज़ी: isogloss) ऐसी भौगोलिक सीमा को कहते हैं जिसके पार भाषा का कोई पहलु बदल जाता हो, मसलन किसी स्वर वर्ण का उच्चारण, किसी व्यंजन वर्ण को उच्चारण करने का लहजा, इत्यादि। अगर ऐसे समवाकों का समूह किसी एक ही रेखा पर पड़ता हो तो वह दो उपभाषाओं के बीच में सीमा होने का बड़ा संकेत होता है। उदाहरण के लिए एक अध्ययन में पाया गया की हिन्दी क्षेत्र के पूर्वी इलाक़ों में 'ण' का उच्चारण 'न' जैसा किया जाता है, जबकि पश्चिमी क्षेत्रों में 'न' और 'ण' में अंतर किया जाता है। इन दोनों क्षेत्रों के गाँवों का अध्ययन करने पर बीच में एक सीमा बनती है जहाँ हिन्दी भाषा के इस पहलु का समवाक है।

## केन्टम-साटेम समवाक
हिन्द-यूरोपी भाषा परिवार में 'केन्टम-सातेम समवाक' (Centum-Satem Isogloss) मशहूर है। इस समवाक सरहद से पूर्वी हिन्द-यूरोपी भाषी इलाक़ों में (यानि संस्कृत, रूसी, फ़ारसी, हिन्दी में) बहुत से शब्दों में 'स' या 'श' की आवाज़ देखी जाती है जबकि इस से पश्चिम के क्षेत्रों में (यानि अंग्रेज़ी, जर्मन, फ़्रांसिसी में) उन्ही के सजातीय शब्दों में 'क', 'ख' या 'ग' की ध्वनि आती है। उदाहरण:
* केन्तम (लातिनी), (हे) कातोन (यूनानी), हन्ड्रेड (अंग्रेज़ी - पहले 'ख़न्ड्रेड' होता था) ⟷ सद (फ़ारसी), शत (संस्कृत), सौ (हिन्दी), सिम्त्स (लातवियाई)
* कोन (con, स्पेनी) ⟷ साथ (हिन्दी), सोयूज़ (रूसी)

## इन्हें भी देखें
* लहजा (भाषाविज्ञान)
* सजातीय शब्द

## सन्दर्भ


श्रेणी:भाषा-विज्ञान
दैत्य सेतुक

**दैत्य सेतुक**, (अंग्रेजी: Giant's Causeway, आयरिश: *Clochán an Aifir* या *Clochán na bhFomhórach* और अल्स्टर स्कॉट :*tha Giant's Causey*) एक प्राचीन ज्वालामुखीय विस्फोट के परिणामस्वरूप अस्तित्व में आये लगभग 40,000 अन्त:पाशित (आपस में गुथे हुए) बेसाल्ट स्तंभों की संरचना वाला क्षेत्र है। यह उत्तरी आयरलैंड की अंटरिम काउंटी के उत्तरी-पूर्व तट पर स्थित है और बुशमिल्स नामक शहर के उत्तर पूर्व में तीन मील (4.8 किमी) की दूरी पर स्थित है। यूनेस्को ने इस क्षेत्र को 1986 में एक विश्व धरोहर स्थल घोषित किया था, जबकि उत्तरी आयरलैंड के पर्यावरण विभाग ने 1987 में इसे एक राष्ट्रीय प्रकृति संरक्षित क्षेत्र घोषित किया। 2005 में रेडियो टाइम्स के पाठकों के बीच कराये गये एक सर्वेक्षण में, इस संरचना को यूनाइटेड किंगडम का चौथा सबसे बड़ा प्राकृतिक आश्चर्य चुना गया। सागर से उभरने वाले इन उर्ध्वाधर खड़े स्तभों के सिरे कमोबेश चपटे हैं। अधिकांश स्तंभ षटकोणीय हैं, हालांकि चार, पांच, सात और आठ पक्षों वाले स्तंभ भी उपस्थित हैं। सबसे लंबा स्तंभ 12&nbsp;मीटर (39&nbsp;फुट) ऊंचा है और चट्टानों में जमा लावा कई स्थानों पर 28&nbsp;मीटर तक मोटा है।

दैत्य सेतुक का प्रबंधन और स्वामित्व, राष्ट्रीय न्यास के हाथों में है और उत्तरी आयरलैंड में यह सबसे अधिक लोकप्रिय पर्यटन स्थल है।

## इतिहास

## सन्दर्भ
नलकर्म

right|thumb|300px|पाइप, उनके जोड़, वाल्व आदि नलकर्म के मुख्य कार्य हैं।
अंगूठाकार
अंगूठाकार|पाइप कर्तक (पाइप कटर)
इमारतों में जल, गैस, जलनिकासी, शौचगृह, रसोईघर, स्नानगृह आदि के लिए नलों की जुड़ाई, मरम्मत, झलाई आदि की कला को **नलकर्म** या **नलकारी** कहते हैं। अंग्रेजी में इसे प्लमिंग (Plumbing) कहते हैं, क्योंकि इस काम में सीसे (लैटिन में प्लंबम / Plumbum) का विशेष प्रयोग होता है। वैसे अब टिन, जस्ते, तांबे, आदि अन्य धातुओं का प्रयोग बढ़ गया है।

नलकारी का सबसे अधिक प्रयोग तो जलस्रोत, नदी और कुओं से पानी लाकर घरों में विविध प्रकार के उपकरणों द्वारा वितरण करने में ही होता है। सड़क या गली में लगे मुख्य नल से हरेक इमारत के लिए पृथक्‌ वितरण नली लगाई जाती है। मुख्य नल से इस नली का जोड़ भूमि से लगभग ढाई फुट नीचे रखना अवश्यक होता है। घर के भीतर इस नली से जहाँ जहाँ घर में जल की आवश्यकता हो अन्य नलियाँ लगाई जाती हैं और जल निकालने के लिए टोंटी या चिलमची आदि लगाई जाती है। शौचकक्ष में जलबहाव संडास (Flush Latrine) के लिए एक अलग टंकी घर की छत पर लगाई जाती है जिससे शौचकक्ष के लिए पानी हर समय सुलभ रहे।

वर्षा का या अन्य फालतू पानी घर से बाहर निकालने के लिए ढलवाँ लोहे के नल दीवार के साथ लगाए जाते हैं। शौचकक्ष के बाहर के नल भी जो दूषित हवा को निकालने के लिए लगाए जाते हैं ढलवाँ लोहे के 3फ़ फ़ व्यास के होते हैं। पाश्चात्य ढंग के घरों में हरेक शयनकक्ष के साथ स्नानागार और शौचकक्ष होते हैं। दीवारों के ऊपर लगे नल बुरे दिखाई देने के कारण उन्हें दीवारों में झिरी खोदकर भीतर दबा दिया जाता है और ऊपर पलस्तर करके रंगरोगन कर दिया जाता है।

गैस या गरम पानी वहन करनेवाली नली इस्पात या पिटवाँ लोहे की बनाई जाती है और उसके उसके चूड़ीदार जोड़ों में सीसे और तेल का मिश्रण भरा जाता है। अधिकतर इनको भी दीवार में छिपा दिया जाता है।

## बाहरी कड़ियाँ
* ATSDR Case Studies in Environmental Medicine: Lead Toxicity U.S. Department of Health and Human Services

श्रेणी:नलकर्म
श्रेणी:भवन इंजीनियरी
भारतीय संग्रहालय

300px|right|thumb|कोलकाता का भारतीय संग्रहालय 
**भारतीय संग्रहालय** (Indian Museum) भारत का सर्वश्रेष्ठ संग्रहालय है। इसमें प्राचीन वस्तुओं, युद्धसामग्री, गहने, कंकाल, ममी, जीवाश्म, तथा मुगल चित्र , औषधियां, जीवन की उत्पति, प्राचीन वस्त्र, आदि का दुर्लभ संग्रह है। इसकी स्थापना डॉ नथानियल वालिक (Dr Nathaniel Wallich) नामक डेनमार्क के वनस्पतिशास्त्री ने सन् १८१४ में की थी।  यह एशिया का सबसे पुराना और भारत का सबसे बड़ा संग्रहालय है। I

## इन्हें भी देखें
* भारतीय चित्रशालाएँ (Indian art galleries)
* चित्रशाला

## बाहरी कड़ियाँ
* Official Website
* भारतीय संग्रहालय के 200 साल

श्रेणी:भारत में संग्रहालय
श्रेणी:कोलकाता
श्रेणी:राष्ट्रीय संग्रहालय
ज़ी २४ घंटे छत्तीसगढ़

ज़ी २४ घंटे छत्तीसगढ़ रायपुर स्थित एक हिन्दी टी वी चैनल है। यह एक समाचार चैनल है।

## सन्दर्भ
राज्य सभा टीवी

**राज्यसभा टीवी** एक हिन्दी टी वी चैनल है। यह एक राजनीतिक समाचार चैनल है। यह चैनल ऊपरी सदन की कार्यवाही को कवर करता है। 

## इन्हें भी देखें
* वरीयता क्रम, भारत
* डीडी नेशनल पर प्रसारित कार्यक्रमों की सूची
* ऑल इंडिया रेडियो
* डीडी डायरेक्ट प्लस
* सूचना और प्रसारण मंत्रालय
* लोक सभा टीवी

## सन्दर्भ
*भारतीय राज्यों के वर्तमान मुख्यमंत्रियों की सूची

श्रेणी:दूरदर्शन चैनल

## बाहरी कड़ियाँ
* दूरदर्शन की आधिकारिक इंटरनेट साईट
* दूरदर्शन न्यूज़ साईट 
* PFC पर एक लेख 

* 
*
ऋत

वेद में **ऋत** के विचार का बड़ा महत्व है। ऋत का अर्थ होता है जगत की व्यवस्था । इसे प्राकृत नियम भी कहा गया है। सूर्य, चन्द्रमा, तारे, दिन ,रात आदि इसी नियम द्वारा संचालित हैं। ऋत वैदिक धर्म में सही सनातन प्राकृतिक व्यवस्था और संतुलन के सिद्धांत को कहते हैं, यानि वह तत्त्व जो पूरे संसार और ब्रह्माण्ड को धार्मिक स्थिति में रखे या लाए। वैदिक संस्कृत में इसका अर्थ ठीक से जुड़ा हुआ, सत्य, सही या सुव्यवस्थित होता है। यह हिन्दू धर्म का एक मूल-सिद्धांत है। कहा गया है कि ऋत ऋग्वेद के सबसे अहम धार्मिक सिद्धांतों में से एक है और हिन्दू धर्म की शुरुआत इसी सिद्धांत की शुरुआत के साथ जुड़ी हुई है। इसका ज़िक्र आधुनिक हिन्दू समाज में पहले की तुलना में कम होता है लेकिन इसका धर्म और कर्म के सिद्धांतों से गहरा सम्बन्ध है।

## परिचय
वैदिक साहित्य में ऋत शब्द का प्रयोग सृष्टि के सर्वमान्य नियम के लिए हुआ है। संसार के सभी पदार्थ परिवर्तनशील हैं किंतु परिवर्तन का नियम अपरिवर्तनीय नियम के कारण सूर्य-चंद्र गतिशील हैं। संसार में जो कुछ भी है वह सब ऋत के नियम से बँधा हुआ है। ऋत को सबका मूल कारण माना गया है। अतएव ऋग्वेद में मरुत् को ऋत से उद्भूत माना है। (४.२१.३)। विष्णु को ऋत का गर्भ माना गया है। द्यौ और पृथ्वी ऋत पर स्थित हैं (१०.१२१.१)। संभव हैं, ऋत शब्द का प्रयोग पहले भौतिक नियमों के लिए किया गया हो लेकिन बाद में ऋत के अर्थ में आचरण संबंधी नियमों का भी समावेश हो गया। उषा और सूर्य को ऋत का पालन करनेवाला कहा गया है। इस ऋत के नियम का उल्लंघन करना असंभव है। वरुण, जो पहले भौतिक नियमों के रक्षक कहे जाते थे, बाद में ऋत के रक्षक (ऋतस्य) के रूप में ऋग्वेद में प्रशंसित हैं। देवताओं से प्रार्थना की जाती थी कि वे हम लोगों को ऋत के मार्ग पर ले चलें तथा अनृत के मार्ग से दूर रखें (१०.१३३.६)। ऋत को वेद में सत्य से पृथक् माना गया है। ऋत वस्तुत: सत्य का नियम है। अत: ऋत के माध्यम से सत्य की प्राप्ति स्वीकृत की गई है। यह ऋत तत्त्व वेदों की दार्शनिक भावना का मूल रूप है। परवर्ती साहित्य में ऋत का स्थान संभवत: धर्म ने ले लिया।

## पारसी धर्म में
पारसी धर्म में भी इसी से मिलता-जुलता अर्ता का सिद्धांत मिलता है।

## इन्हें भी देखें
* धर्म
* वैदिक धर्म
* वैदिक संस्कृत
* हिन्दू धर्म

## सन्दर्भ

श्रेणी:हिन्दू धर्म
श्रेणी:संस्कृत शब्द
दोंगतिंग झील

thumb|220px|दोंगतिंग झील और उसके आसपास का नक़्शा
**दोंगतिंग झील** (चीनी: 洞庭湖, दोंगतिंग हू; अंग्रेज़ी: Dongting Lake) चीन के पूर्वोत्तरी हूनान प्रान्त में एक बड़ी लेकिन कम गहराई वाली झील है। यह यांग्त्से नदी की द्रोणी में स्थित है इसलिए इसका अकार मौसमों के साथ बढ़ता-घटता है। आमतौर पर इसका क्षेत्रफल २,८२० किमी२ होता है जो बाढ़ के मौसम में बढ़कर २०,००० किमी२ तक पहुँच जाता है। हूनान और हूबेई प्रान्तों का नाम इसी झील पर पड़ा है: 'हूनान' का मतलब 'झील से उत्तर' है और 'हूबेई' का 'झील से दक्षिण' है। चीनी सभ्यता में इस झील का ऐतिहासिक महत्व है क्योंकि यहीं सबसे पहले 'अज़दहा (ड्रैगन) नौकाओं' की दौड़ लगा करती थी।

## इन्हें भी देखें
* यांग्त्से नदी
* हूनान
* हूबेई

## सन्दर्भ


श्रेणी:चीन की झीलें
श्रेणी:हूबेई
श्रेणी:हूनान
मारहरा

**मारहरा** (Marehra) भारत के उत्तर प्रदेश राज्य के एटा ज़िले में स्थित एक नगर है।

मारहरा नगर के साथ-साथ एक ब्लॉक भी है, जिसमें कुछ गाँव सम्मिलित हैं। जो नगला सिलौनी, जिसे गहराना के नाम से भी जाना जाता है। जिसके बाद सिलौनी और बाग का नगला भी एक गांव है। क्योंकि इस गांव के आस-पास आम व अमरूद के अधिकतर बाग यानि पेड़ हैं, इसलिए इसे बाग का नगला कहा जाता है।

## मारहरा के बारे में
मारहरा या मारहरा शरीफ के रूप में जाना जाता है यह दुनिया भर से मुसलमानों के लिए प्रसिद्ध धार्मिक स्थल है। यहां मुसलमानों के पैगम्बर मोहम्मद साहब के वंशजों की समाधि स्थल हैं और यहां पर उन की बहुत की चीज भी है जो प्रत्येक उर्स पर प्रदर्शित की जाती है,और मुस्लिम मान्यताओं के अनुसार कहा जाता है के यहां सात कूतुब की मजार एक साथ है है जो विश्व में और कहीं नहीं है, यहां से श्रद्धा रखने वाले श्रद्धालु बरकाती केहलाते है, मारहरा भी अपने स्वादिष्ट आम के लिए मशहूर है। मोहल्लाह कम्बोह यहाँ का सबसे बड़ा मोहल्लाह है।

## जनसांख्या
सन् २०११ की जनसांख्या के अनुसार मारहरा की कुल जनसांख्या ४७,७७२ है। जिसमें से ५३% पुरुष हैं और ४७% महिलायें हैं। मारहरा की एक औसत साक्षरता दर ६३% है।

## इन्हें भी देखें
* एटा ज़िला

## सन्दर्भ

श्रेणी:उत्तर प्रदेश के नगर
श्रेणी:एटा ज़िला
श्रेणी:एटा ज़िले के नगर
सजदा तेरे प्यार में

***सजदा तेरे प्यार में*** एक भारतीय टेलिविज़न धारावाहिक है जिसका प्रसारण २०१२ में शुरू किया गया हाउ। यह आलिया की कहानी बताता है जो एक कॉलेज छात्रा है जो अपने जीवन का मकसद प्यार के ज़रिए पाती है। उसकी देशभक्ति की तब परीक्षा होती है जब वह दहशतवादियों से मुकाबला करती है।
## कहानी
**सजदा तेरे प्यार में** एक 21 वर्षीय युवा आधुनिक मुस्लिम लड़की आलिया पर आधारित है जो मुंबई में रहती है। वह एक अल्हड़ लड़की से परिपक्व जवान औरत में बदल जाती है। आलिया का प्यार ब्याज, रनवीर, रॉ (रिसर्च एंड एनालिसिस विंग) एजेंट है, भारत की बाहरी खुफिया एजेंसी के लिए काम कर रहा है। रणवीर आलिया जासूस महेंद्र प्रताप को पकड़ने में मदद के लिए पूछता है। वह एक चौराहा जहां वह प्यार और कर्तव्य के बीच चुनने के लिए मजबूर करने के लिए आता है।

## पात्र
* देब्लिना चैटर्जी - आलिया।
* शालीन भनोट - रणवीर।
## सन्दर्भ

## बाहरी कड़ियाँ
* सजदा तेरे प्यार में (अधिकृत वेबसाइट) स्टार प्लस पर

श्रेणी:भारतीय टेलीविजन धारावाहिक
श्रेणी:स्टार प्लस के धारावाहिक
श्रेणी:भारतीय स्टार टीवी कार्यक्रम
नेत्रोद

300px|right|thumb|मानवनेत्र का योजनात्मक चित्र
**नेत्रोद** (Aqueous Humour) एक तरल पदार्थ है, जो आँख के अग्रखंड (anterior segment) में भरा रहता है। यह रक्तनालिकाओं से निकल कर लेंस को चारों ओर से आच्छादित रखता हुआ, पुतली द्वारा होकर अग्रखंड में आता है और फिर अग्रखंड के कोण से इसका बहिष्करण रक्त में होता रहता है। नेत्र के अंदर यह एक विशेष दबाव (20, 25 मिमी. पारद) पर रहता है और इस प्रकार यह आँख की गोलाकार आकृति को स्थायी रूप में रखने में सहायता करता है। साथ ही आँख के उन आंतरिक अंगों को जिनमें रक्त नलिकाएँ नहीं जातीं, जैसे लैंस, कारनिआ आदि को, यह पोषण पहुँचाता है तथा उनके मल पदार्थ को निकालने में सहायता करता है। यह आवश्यक है कि सदैव नए नेत्रोद का निस्सरण होता रहे और अग्रखंड के कोण से बाहर निकलता रहे। यदि किसी कारणवश नेत्रोद का निर्माण अधिक मात्रा में हो, अथवा उत्सर्ग में बाधा पड़े, तो नेत्रांतरिक दबाव (intraocular pressure) अधिक हो जाता है, जिससे एक बीमारी ग्लॉकोमा (glauacoma) हो जाती है।

## बाहरी कड़ियाँ

श्रेणी:मानव आँख शारीरिकी
चार्ली बिट् माइ फिंगर

thumb|right|200px|वीडियो क्लिप का एक दृश्य।
**चार्ली बिट् माइ फिंगर - अगेन!** () २००७ में यूट्यूब पर अपलोड किया गया एक वीडियो है जो यूट्यूब के दस सर्वाधिक देखे गए वीडियो में से एक है। ११ मार्च २०११ तक यह वीडियों ४२,८६,९२,८९१ लोगों द्वारा देखा जा चुका है। इस क्लिप में दो अंग्रेज़ बच्चों को दिखाया गया है जो भाई हैं। छोटा भाई चार्ली अपने बड़े भाई की उंगली काटने लगता है जब बड़ा भाई हैरी अपनी उंगली अपने छोटे भाई के मुख में डालता है। इस वीडियो को इन बच्चों के पिता द्वारा २२ मई २००७ में यूट्यूब पर अपलोड किया गया था। इस वीडियो क्ल्पि की अवधि ५६ सॅकिण्ड है।

## सन्दर्भ

## बाहरी कड़ियाँ
* मूल वीडियो यूट्यूब पर।

श्रेणी:वायरल वीडियो
श्रेणी:यूट्यूब वीडियो
चू युआन

thumb|230px|चू युआन
**चू युआन** (चीनी: 屈原, अंग्रेज़ी: Qu Yuan; जन्म: ३३९ ईसापूर्व; देहांत: २७८ ईसापूर्व) चीन के झगड़ते राज्यों के काल के एक प्रसिद्ध कवि थे। वह अपने 'चू-त्सि' (楚辭, Chu Ci) नामक कविता संग्रह के लिए मशहूर हैं ('चू-त्सि' का अर्थ 'दक्षिण के गीत' है)। उनके जीवन के बारे में बहुत कम तथ्य ज्ञात हैं और कुछ विद्वानों ने इस बात पर भी शक़ जतलाया है कि पूरा 'चू-त्सि' संग्रह वास्तव में उन्ही का लिखा हुआ है। फिर भी इस संग्रह की सबसे लोकप्रिय कविता, 'ली साओ' (離騷, Li Sao) को लगभग सभी उन्ही की कृति मानते हैं। उनके जीवन के बारे में कुछ सीमित जानकारी सीमा चियान के महान इतिहासकार के अभिलेख नामक इतिहास-ग्रन्थ से आधुनिक युग तक पहुँची है, हालाँकि उसके कुछ तथ्य एक-दूसरे से टकराते हैं।

## जीवनी
महान इतिहासकार के अभिलेख में सीमा चियान ने दर्ज किया है कि किसी ज़माने में चू युआन चू राज्य के राजघराने के सदस्य थे और राजा हुआई के दरबार में मंत्री थे। वे पंडित थे और राजनीति व कूटनीति में निपुण थे। पहले तो राजा का उनपर बहुत भरोसा था लेकिन चू युआन से जलने वालों ने उनके खिलाफ़ षड्यंत्र रचा जिस से राजा ने भड़ककर उनपर विशवास करना बंद कर दिया। राजा की मृत्यु के बाद, चिंगशिआंग नामक राजा गद्दी पर आया जिसने चू युआन को देश-निकाला ही दे डाला। वे कुछ सालों तक दुखी दर-दर भटके। लोक-मान्यता के अनुसार इस दौरान वे अक्सर हूबेई प्रान्त के ज़िगुई ज़िले के शियांगलूपिंग बस्ती के पास एक पहाड़ में बने कुँए के पानी में अपनी उदास शक्ल देखा करते थे और वहाँ ऐसे ही एक कुँए को वही कुआँ माना जाता है, जिस से उसका नाम ही 'चेहरे दिखाने वाला कुआँ' पड़ा हुआ है। २७८ ईसापूर्व में उन्हें अपने देश 'चू' की राजधानी यिंग (郢, Ying) शहर पर चिन राज्य का क़ब्ज़ा हो जाने की खबर पहुँची। उन्होंने 'आइ यिंग' (Lament for Ying, 哀郢, अर्थ: यिंग के लिए विलाप) नामक कविता लिखी और मिलुओ नदी में डूबकर ख़ुदकुशी कर ली।

## इन्हें भी देखें
* चू-त्सि
* सोंग यु
* चू राज्य (प्राचीन चीन)
* झगड़ते राज्यों के काल
* महान इतिहासकार के अभिलेख

## सन्दर्भ


श्रेणी:चीन का इतिहास
श्रेणी:चीनी भाषा के कवि
श्रेणी:चीनी भाषा के साहित्यकार
चू राज्य (प्राचीन चीन)

[thumb|230px|चू (Chu) राज्य [झगड़ते राज्यों का काल|झगड़ते राज्यों के काल के सात मुख्य राज्यों में से एक था (हरे रंग में)]]
**चू राज्य** (चीनी भाषा: 楚國, चू गुओ; अंग्रेज़ी: Chu) प्राचीन चीन के झोऊ राजवंश के दौरान एक रियासत थी। यह लगभग १०३० ईसापूर्व से २२३ ईसापूर्व तक चला। इस राज्य का नाम पहले जिंग (荆, Jing) था, फिर जिंगचू (荆楚, Jingchu) हुआ और अंत में केवल चू नाम रहा। अपने चरम पर इस राज्य में एक विशाल क्षेत्रफल शामिल था, जिसमें आधुनिक हूबेई और हूनान प्रान्त के पूर्ण इलाक़े और चोंगचिंग, गुइझोऊ, हेनान, जिआंगशी, जिआंगसू, झेजियांग और शंघाई के भी भाग शामिल थे। इसकी राजधानी पहले दानयांग (丹阳, Danyang) था लेकिन फिर यिंग (郢, Ying) बन गया। २२५ ईपू में झगड़ते राज्यों के काल के आख़िरी सालों में पड़ोसी चिन राज्य ने उसपर क़ब्ज़ा कर लिया। यही बड़ा राज्य आगे चलकर चिन राजवंश का आधार बन गया जिसने पूरे चीन को अपने राज्य में संगठित किया।

## संस्कृति और विद्रोह
शुरू में चू की संस्कृति अन्य झोऊ राज्यों से मिलती थी, लेकिन दक्षिणी जातियों को अपने क्षेत्र में सम्मिलित करने के कारण इसकी संस्कृति उत्तरी चीनी राज्यों से भिन्न हो गई। चू के लोग कई नस्लों में बंटे हुए थे लेकिन उन सब में कुछ सामान धारणाएँ थीं, जिनमें प्रकृति का आदर, दिव्य-शक्तियों में आस्था, अपनी भिन्न संस्कृति से लगाव और चू राजघराने से वफ़ादारी शामिल थीं। उस युग के प्रसिद्ध चू कवि चू युआन ने चू की इस निराली संस्कृति को अपने चू त्सि (楚辭, Chu Ci) नामक कविता-संग्रह में व्यक्त किया। २२५ ईपू में चिन राज्य ने चू पर क़ब्ज़ा तो कर लिया लेकिन चू के लोग उन्हें नफ़रत से देखते थे। ऊपर से चिन सरकार ने ज़बरदस्ती चू के कुछ लोगों को महान चीनी दीवार के निर्माण में भी मज़दूर बनाया जहाँ वह भीहड़ इलाक़ों में काम करने और मरने को मजबूर हो गए। इस से चिन के विरुद्ध और भी घृणा फैली। उस समय की एक कहावत चीन में मशहूर है कि यह नफ़रत इतनी गहरी थी कि 'अगर चू के तीन परिवार भी बच गए, तो चिन को तबाह कर देंगे' (楚雖三戶, 亡秦必楚, चू सुई सान हु, वांग चिन बिचु)। चू के किसानों और अन्य समुदायों में बहुत से विद्रोह भड़कते रहे लेकिन चिन सबको कुचलने में सफल हो गया। चिन विजई तो रहा लेकिन आगे चलकर पश्चिमी हान राजवंश के काल में चीन की संस्कृति पर चू के गहरे प्रभाव स्वीकृत हो गए और पूरी चीनी सभ्यता में फैल गए।

## इन्हें भी देखें
* झोऊ राजवंश
* झगड़ते राज्यों का काल
* चिन राज्य (प्राचीन चीन)
* चिन राजवंश

## सन्दर्भ


श्रेणी:चीन के राजवंश
श्रेणी:प्राचीन चीन के राज्य
श्रेणी:चीन का इतिहास
चू-त्सि

thumb|230px|सन् २००७ में बना यह चित्र 'चू त्सि' के 'दिव्य प्रश्न' (<small>天問, तियान वेन</small>) नामक विभाग से प्रेरित है
**चू त्सि** (चीनी: 楚辭, अंग्रेज़ी: Chu Ci), जिसे **दक्षिण के गीत** और **चू के गीत** भी कहा जाता है, एक चीनी भाषा का कविता-संग्रह है जिसकी रचना पारंपरिक रूप से चीनी इतिहास के झगड़ते राज्यों के काल में चू युआन (屈原, Qu Yuan) और सोंग यु (宋玉, Song Yu) द्वारा (३०० से २०० ईसापूर्व में) की गई मानी जाती है, हालाँकि इसकी कुछ कवितायेँ शायद बाद के हान राजवंश काल में लिखी जाकर इसमें सम्मिलित हो गईं। इसमें १७ मुख्य विभाग हैं। इस संग्रह में उस समय के दक्षिणी चीन के चू राज्य की भिन्न संस्कृति झलकती है, जो बाक़ी चीन से अलग थी।

## इन्हें भी देखें
* चू युआन
* सोंग यु
* चू राज्य (प्राचीन चीन)
* झगड़ते राज्यों के काल

## सन्दर्भ


श्रेणी:चीन का इतिहास
श्रेणी:चीनी भाषा की कवितायें
सोंग यु

**सोंग यु** (चीनी: 宋玉, अंग्रेज़ी: Song Yu) तीसरी सदी ईसापूर्व में चीन के झगड़ते राज्यों के काल के दौरान चू राज्य का एक कवि था। उसकी जीवनी के बारे में ज़्यादा कुछ तो नहीं मालूम लेकिन उसे प्रसिद्ध कवि चू युआन (屈原, Qu Yuan) का भांजा या भतीजा बताया जाता है। यह भी कहा जाता है कि वह चू युआन का छात्र था। उसे उस काल में बने प्रसिद्ध 'चू-त्सि' (楚辭, Chu Ci) नामक कविता संग्रह की कुछ कविताओं का रचियता भी माना जाता है।

वह एक ग़रीब परिवार में जन्मा था और चू राज-दरबार में उसे एक लेखक का दर्जा प्राप्त था। चू युआन के देहांत के बाद वह 'चिफ़ू' शैली का एक प्रमुख लेखक बना, जिसमें तुकबंदी के साथ भावुक चीज़ों के बारे में लिखा जाता था। यह शैली हान राजवंश और त्साओ वेई राज्य में बहुत पनपी। 'हान ग्रन्थ' नामक चीनी इतिहास-ग्रन्थ के साहित्य और कला विभाग में कहा गया है कि सोंग यु ने १६ कृतियाँ बनाई थीं लेकिन उनमें से १४ ही बची हैं। चीन साहित्य इतिहास में सोंग यु का नाम चू युआन के साथ इतना जोड़ा जाता है कि कभी-कभी इन दोनों को एक साथ 'चू-सोंग' बुलाया जाता है।

## प्रेम कविता
सोंग यु को स्त्री-पुरुष के प्रेम का कवि माना जाता है और यह छवि उसकी 'दंगतुज़ी हओसे फ़ू' (登徒子好色赋, यानि 'व्यभिचारी श्रीमान दंगतु की कविता-कहानी') नामक रचना पर आधारित है। इसमें एक दंगतु नामक दरबारी राजा के सामने सोंग यु को व्यभिचारी होने का दोष देते हुए कहता है कि:
::*सोंग यु एक सुन्दर चेहरे और शांत स्वभाव वाला वाला आदमी है, जिसकी ज़ुबान से बेहिचक गूढ़ मतलब वाले वाक्य निकलते हैं। ऊपर से इसका चरित्र व्यभिचारी है। मैं महाराज से विनती करता हूँ कि इसे अपने साथ महारानी के गृह में कभी न ले जाया कीजिये।*

सोंग यु पहले तो कहता है कि उसका सुन्दर मुख और शांत स्वभाव दिव्य देन है और उसने अपना गूढ़ बोलने का ढंग अपने (पूजनीय) गुरु से सीखा है। फिर वह अपने ऊपर लगे व्यभिचार के आरोप से अपनी रक्षा करते हुए कहता है कि:
::*मेरे पड़ोस की लड़की अगर एक इंच और लम्बी होती तो बहुत ज़्यादा लम्बी होती, लेकिन अगर एक इंच कम होती तो बहुत नाटी होती (अर्थ: बिलकुल सुन्दर कद की है)। अगर उसके चेहरे पर ज़रा और सफेदी लगती तो वह बहुत ज़्यादा सफ़ेद लगती, लेकिन अगर ज़रा सुर्ख़ी और लगाती तो बहुत ज़्यादा लाल लगती (अर्थ: इस से अच्छा रंग नहीं हो सकता)। उसकी भौंह रामचिरैया (किंगफ़िशर) के पंखों जैसी हैं, उसका बदन बर्फ़ जैसा शुद्ध सफ़ेद है। उसकी कमर रेशम के एक नए गोले जैसी है, उसके दांत छोटी सीपियों जैसे हैं। उसकी एक मुस्कराहट से यांग के पूरे शहर में हलचल मच जाए और शियात्साई बस्ती को दीवाना कर दे। तीन सालों से यह स्त्री अपने बग़ीचे की दीवार चढ़कर मुझे देखती है, लेकिन आज तक मैं उसके वश में नहीं आया। लेकिन श्रीमान दंगतु का बर्ताव इस से कितना अलग है! उनकी पत्नी के ऊन जैसे रूखे बाल और बेढंगे कान हैं; टेढ़े-मेढ़े बहार को निकले हुए दांत हैं; पीठ में कुब्ब है और ऊट-पटांग चाल है। ऊपर से आगे और पीछे रिसती हुई फुंसियाँ हैं। फिर भी दंगतु को उस से प्रेम हो गया और उस के साथ पाँच बच्चे पैदा कर चुका है। महाराज ज़रा सोचिये, हम से से कौन व्यभिचारी है।*

## इन्हें भी देखें
* चू-त्सि
* चू युआन
* चू राज्य (प्राचीन चीन)
* झगड़ते राज्यों के काल
* महान इतिहासकार के अभिलेख

## सन्दर्भ


श्रेणी:चीन का इतिहास
श्रेणी:चीनी भाषा के कवि
श्रेणी:चीनी भाषा के साहित्यकार
हान ग्रंथ

[thumb|230px|[मिंग राजवंश के दौरान छपी 'हान की किताब' की एक प्रति]]
**हान ग्रंथ**, **हान की किताब**, **हान शू** या **पूर्वकालीन हान राजवंश का इतिहास** (चीनी: 前漢書, चिआन हानशू; अंग्रेज़ी: Book of Han) २०६ ईसापूर्व से २५ ईसवी तक पश्चिमी हान राजवंश के दौर के चीनी इतिहास के बारे में एक इतिहास-ग्रन्थ है। इसे बान बियाओ (班彪, Ban Biao), बान गू (班固, Ban Gu) और बान झाओ (班昭, Ban Zhao) नामक इतिहासकारों ने लिखा और यह सन् १११ ईसवी में पूरा हुआ। इसका बाद पूर्वी हान राजवंश के २५ ई से २२० ई तक के काल के बारे में भी पाँचवी सदी में फ़ान ये (范曄, Fan Ye) नामक इतिहासकार ने 'उत्तरकालीन हान का इतिहास' के नाम से एक अलग ग्रन्थ पूरा किया था। 'हान की किताब' के लेखकों ने सीमा चियान के मशहूर 'महान इतिहासकार के अभिलेख' नामक ग्रन्थ से प्रेरणा लेकर उस से आगे के इतिहास को दर्ज करने की कोशिश की थी। 'हान की किताब' इसलिए भी उल्लेखनीय है क्योंकि इसमें जापान का इतिहास में सबसे पुराना लिखित ज़िक्र मिलता है। इसमें चीन के भारत के साथ संबंधों का भी छोटा-सा ज़िक्र मिलता है।

## इन्हें भी देखें
* पश्चिमी हान राजवंश
* महान इतिहासकार के अभिलेख
* चीन का इतिहास

## सन्दर्भ


श्रेणी:चीन का इतिहास
श्रेणी:चीन के इतिहास-ग्रन्थ
नया रिवेरा

**नया मरी रिवेरा** (जन्म: जनवरी 12, 1987) अमेरिकी अभिनेत्री और गायिका हैं जो अपनी संगीतमय कॉमेडी टीवी श्रृंखला *[[ग्ली (टीवी श्रृंखला)|ग्ली]]* में निभाई गई चीयरलीडर सैन्टाना लोपेज़ की भूमिका के लिए जानी जाती हैं।

## प्रारंभिक जीवन
रिवेरा कैलिफोर्निया राज्य के वलेंसिया शहर में पली-बढ़ी है व अपने जीवन के अधिकांश वर्ष इन्होंने लॉस एंजिल्स में या उसके आसपास रहते हुए बिताए हैं। रिवेरा आधी प्युर्तो रिकन, चौथाई अफ्रीकी और चौथाई जर्मन मूल की हैं। जब रिवेरा आठ या नौ महीने की उम्र की थीं तब इन्हें उसी टैलेंट एजेंट ने प्रतिनिधित्व करना शरू कर दिया जिसने इनकी माँ का प्रतिनिधित्व किया था जब वह मॉडलिंग कैरियर का पीछा करते हुए लॉस एंजिल्स में आई थीं।

## व्यक्तिगत जीवन
रिवेरा एक शौकीन पाठक है और अपना समय विभिन्न धर्मार्थ संगठनों के लिए समर्पित करती हैं। इन्होंने पन्द्रह वर्ष की आयु में ही गीतलेखन शरू कर दिया था। रिवेरा के लिए अनुसार, "संगीत के प्रति मेरा जुनून मेरा एक सबसे बड़ा प्यार है।" रिवेरा ने कहा है कि अगर वह अभिनय या गायन में नहीं जातीं तो वह एक लेखक के रूप में काम करतीं। यह कई पटकथाओं और टेलीविजन स्क्रिप्ट्स को पूरा कर चुकि हैं। *ग्ली* की तरह रिवेरा वास्तविक जीवन में भी हीदर मॉरिस की घनिष्ठ मित्र हैं।

## सन्दर्भ

श्रेणी:जीवित लोग
श्रेणी:अमेरिकी टेलिविज़न अभिनेता
श्रेणी:अफ्रीकी अमेरिकी अभिनेता
श्रेणी:लॉस ऐन्जेलिस के लोग
श्रेणी:कैलिफोर्निया के अभिनेता
श्रेणी:1987 में जन्मे लोग
महिंद्रा ज़ायलो

**महिंद्रा ज़ायलो** () एक बहु-उपयोगी वाहन है जिसका निर्माण महिंद्रा एंड महिंद्रा लिमिटेड द्वारा किया गया है। ज़ायलो का अनावरण १३ जनवरी २००९ में नाशिक में किया गया था। इसके चार प्रकार उपलब्ध है- इ२, इ४, इ६ और इ८ जो  ७१२,३००-९४०,००० के बिच की किमत में उपलब्ध है। मार्च २००९ तक ३,००० से अधिक ज़ायालो बेची जा चुकी है।

श्रेणी:मोटर गाड़ी
श्रेणी:भारतीय वाहन
मिलुओ नदी

[thumb|230px|[दोंगतिंग झील का जलसम्भर क्षेत्र जिसमें मिलुओ नदी ऊपर-दाएँ की तरफ़ गाढ़े ख़ाकी रंग के क्षेत्र में देखी जा सकती है]]
**मिलुओ नदी** (चीनी: 汨羅江, मिलुओजिआंग; अंग्रेज़ी: Miluo River) चीन के हूनान और जिआंगशी प्रान्तों में चलने वाली एक नदी है। यह लगभग ४०० किमी लम्बी नदी जियांगशी प्रान्त के शियुशुई ज़िले (修水县, Xiushui) में शुरू होकर हूनान प्रान्त की पिंगजियांग ज़िले (平江, Pingjiang) से गुज़रती है और फिर प्रसिद्ध दोंगतिंग झील में बह जाती है। इस नदी के ऊपरी विस्तार में वास्तव में दो नदियाँ - मि और लुओ - संगम करती हैं, जिनका नाम जोड़कर इस नदी का नाम 'मिलुओ' पड़ा।

## चू युआन
सन् २७८ ईसापूर्व में चीनी इतिहास के झगड़ते राज्यों के काल में चू राज्य के सुप्रसिद्ध कवि चू युआन के उस समय के भ्रष्टाचार और चू राजधानी पर दुश्मन चिन राज्य का क़ब्ज़ा होने की वजह से इस नदी में डूबकर ख़ुदकुशी कर ली थी।

## इन्हें भी देखें
* दोंगतिंग झील
* चू युआन

## सन्दर्भ


श्रेणी:चीन की नदियाँ
श्रेणी:हूनान
श्रेणी:जिआंगशी
नानचांग

thumb|230px|नानचांग शहर के बायी चौक का नज़ारा
**नानचांग** (南昌, Nanchang) दक्षिणी-पूर्वी चीन के जिआंगशी प्रांत की राजधानी है। यह उस प्रांत के उत्तर-केन्द्रीय भाग में जिउलिंग पहाड़ों से पश्चिम में और पोयांग झील से पूर्व में स्थित है। नानचांग अपने सौंदर्य, इतिहास और सांस्कृतिक स्थलों के लिए प्रसिद्ध है। सन् २०१० की जनगणना में नानचांग की आबादी ५०,४२,५६५ थी। नानचांग एक चहल-पहल वाला व्यापारिक केंद्र है।

## इन्हें भी देखें
* जिआंगशी

## सन्दर्भ


श्रेणी:चीन के शहर
श्रेणी:चीनी जनवादी गणराज्य के नगर
श्रेणी:जिआंगशी
मेटालिका

**मेटालिका** () एक अमरीकी लॉस एंजेलिस, कैलिफोर्निया का हेवी मेटल बैंड है। इनके संगीत में उत्तेजकता, रफ़्तार, वाद्य इस तरह भरे है की उनके चलते यह "चार बड़े" थ्रैश मेटल के संस्थापको में से एक होने का ख़िताब रखता है जिनमे स्लेयर, मेगाडेथ और ऐन्थ्रैक्स भी शामिल है। इनकी स्थापना १९८१ में हुई जब जेम्स हेतफ़ील्ड ने लार्ड उलरिच द्वारा स्थानीय अखबार में प्रकाशित एक ड्रमर का विज्ञापन देखा।
मॉनमाउथ टाउन काउंसिल

right|thumb|210px|परिषद शायर हॉल में मिलती है
**मॉनमाउथ टाउन काउंसिल** (, ) परंपरागत काउंटी नगर मॉनमाउथ, वेल्स, यूनाइटेड किंगडम की निगम परिषद है। परिषद में कुल 16 सदस्य होते हैं, जो हर चार वर्ष में शहरी स्तर पर हुए मतदान द्वारा चुनें जाते हैं। परिषद के कार्यालय शायर हॉल में स्थित हैं, एक प्रथम ग्रेड सूचीबद्ध इमारत जिसका स्वामित्व मॉनमाउथशायर काउंटी काउंसिल के पास है। परिषद का प्रमुख महापौर होता है। वर्तमान समय में महापौर का स्थान गैरी ब्राइट के पास है तथा उप महापौर हैं टॅरी क्रिस्टोफर, दोनों ही 9 मई 2011 को हुई परिषद की वार्षिक आम सभा में चुनें गए थे।

## इतिहास
विलियम विजयी के शासन में मॉनमाउथ में क्षेत्र और इसके संसाधनों को नियंत्रित करने के लिए एक किला बनाया गया था। मध्ययुगीन समय में किले और बेनेडिक्टिन प्रायरी के अलावा शहर में ब्र्ज़सिस का पद भी था। ब्र्ज़सिस का बाजार में व्यापार पर अनन्य नियंत्रण था। इस बाजार पर एकाधिकार के कारण एक स्थानीय सरकारी संगठन का उदय हुआ, जिसने बाद में परिषद का रूप ले लिया।

## महापौर
मॉनमाउथ के मेयर परिषद के प्रधान की उपाधि है। निवर्तमान महापौर गैरी ब्राइट हैं, जो परिषद की 9 मई 2011 को हुई वार्षिक आम सभा में सर्वसम्मति से चुने गए थे। टॅरी क्रिस्टोफर परिषद के उप महापौर हैं।

## परिषद के सदस्य
मॉनमाउथ में कुल चार वार्ड हैं। शहर चार काउंटी पार्षदों को इन वार्डो से मॉनमाउथशायर काउंटी काउंसिल के लिए चुनता हैं। परिषद में कुल 16 सदस्य होते हैं, जो हर चार वर्ष में शहरी स्तर पर हुए मतदान द्वारा चुनें जाते हैं। ड्राईब्रिज को छोड़कर प्रत्येक वार्ड के परिषद में चार प्रतिनिधि होते हैं, ड्राईब्रिज के परिषद में तीन सदस्य हैं।

## सन्दर्भ

## बाहरी कड़ियाँ
* 

श्रेणी:मॉनमाउथ
मोबी

**रिचर्ड मेलविले हॉल** (, जन्म ११ सितंबर १९६५) या जिन्हें उनके मंच के नाम **मोबी** से जाना जाता है, एक अमरीकी संगीतकार, डीजे और छायाचित्रकार है। उन्हें लोकप्रियता १९९० की शुरुआत में अपने इलेक्ट्रोनिक डांस म्युज़िक कार्य के चलते मिली जो टेक्नो और ब्रेकबिट हार्डकोर प्रकार का मिश्रण था। परन्तु उनके पांचवे स्टूडियो अल्बम *प्ले* ने उन्हें बड़ी प्रसिद्धी दिलाई जो इलेक्ट्रोनिका और हाउस से प्रभावित संगीत का परिणाम था और इसके चलते उन्होंने राष्ट्रीय प्रसिद्धी भी अर्जित की। इसकी विश्वभर में १० मिलियन प्रतियाँ बिकी।

## बाहरी कड़ियाँ
* 
* 

श्रेणी:गायक
श्रेणी:जीवित लोग
श्रेणी:1965 में जन्मे लोग
चांगशा

thumb|230px|चांगशा शहर के कुछ नज़ारे
**चांगशा** (長沙, Changsha) दक्षिणी-मध्य चीन के हूनान प्रांत की राजधानी है। यह शिआंग नदी पर स्थित है जो यांग्त्से नदी की एक शाखा है। सन् २०१० की जनगणना में चांगशा की आबादी ७०,४४,११८ थी। यह शहर चिन राजवंश (२२१-२०७ ईसापूर्व) के ज़माने से महत्वपूर्ण है और एक मुख्य व्यापारिक केंद्र हुआ करता था। सन् १६६४ ईसवी में चिंग राजवंश के काल में यह हूनान प्रान्त की राजधानी बना और चावल की एक मुख्य मंडी यहाँ स्थित थी। द्वितीय विश्वयुद्ध में जापानी फ़ौजों के इसपर कुछ देर के लिए क़ब्ज़ा कर लिया था और शहर बहुत तहस-नहस हुआ। वर्तमान काल में यह उद्योग और व्यापार का बड़ा केंद्र है और यहाँ एक मुख्य बंदरगाह भी है। जनवादी गणतंत्र चीन के संस्थापक माओ ज़ेदोंग का साम्यवाद (कोम्युनिज़म) में परिवर्तन यहीं हुआ था।

## इन्हें भी देखें
* शिआंग नदी
* हूनान

## सन्दर्भ


श्रेणी:चीन के शहर
श्रेणी:चीनी जनवादी गणराज्य के नगर
श्रेणी:हूनान
शिआंग नदी

[thumb|230px|[दोंगतिंग झील का जलसम्भर क्षेत्र जिसमें शिआंग नदी नीचे-दाएँ की तरफ़ गाढ़े पीले रंग के क्षेत्र में देखी जा सकती है]]
**शिआंग नदी** (चीनी: 湘江, शिआंगजिआंग; अंग्रेज़ी: Xiang River) दक्षिणी चीन के हूनान और गुआंगशी प्रान्तों में चलने वाली एक नदी है जो यांग्त्से नदी की एक प्रमुख उपनदी भी है। यह ८५६ किमी लम्बी है जिसमें से ६७० किमी हूनान प्रान्त में पड़ते हैं। यह नदी गुआंगशी प्रान्त के हाईयांग पर्वत (海陽山, Haiyang Mountain) से शुरू होती है। यह ली नदी (漓江, Li River) से लिंगचू नहर (灵渠, Lingqu Canal) द्वारा जुड़ी हुई है। हूनान प्रान्त की राजधानी चांगशा इसी नदी के किनारे बसी हुई है।

## नदी की देवियाँ
शिआंग नदी के बारे में यह मान्यता है कि इसकी रक्षा एहुआंग (娥皇, Ehuang) और नुयिंग (女英, Nüying) नामक दो देवियाँ करती हैं। कहा जाता है कि यह चीनी इतिहास के तीन अधिपति और पाँच सम्राट काल के पौराणिक राजा शुन (舜, Shun) की पत्नियाँ थीं। जब राजा की मृत्यु हुई तो दुख से बेहाल होकर उन्होंने इस नदी में आत्महत्या कर ली। शिआंग नदी पर दाग़दार बांस उगता है जिनके दाग़ों को इन देवियों के आंसू कहा जाता है। झगड़ते राज्यों के काल में चू राज्य के लोग इन देवियों को पूजते थे और सुप्रसिद्ध कवि चू युआन ने इन पूजाओं में गाए जाने वाले भजनों को अपनी 'शिआंग देवियाँ' (湘夫人, Xiang Ladies) नामक कविता में हमेशा के लिए अमर कर दिया।

## इन्हें भी देखें
* हूनान
* चू युआन
* ली नदी (गुआंगशी प्रान्त)

## सन्दर्भ


श्रेणी:चीन की नदियाँ
श्रेणी:हूनान
शाओशान

[thumb|230px|[माओ से-तुंग|माओ ज़ेदोंग का जन्मस्थान]]
**शाओशान** (韶山, Shaoshan) चीन के हूनान प्रान्त के शिआंगतान (湘潭, Xiangtan) क्षेत्र में ज़िले के प्रशासनिक दर्जे वाला एक शहर है, जो जनवादी गणतंत्र चीन के संस्थापक माओ ज़ेदोंग का जन्मस्थान होने के लिए प्रसिद्ध है। चीन में जब १९४० के दशक में साम्यवादी क्रान्ति (कोम्युनिस्ट क्रांति) चल रही थी तो यह शहर साम्यवादी गुट का एक महत्वपूर्ण गढ़ था। सन् २०१० की जनगणना में शाओशान की आबादी लगभग १,००,००० थी जिनमें से १६,००० किसान थे। यह शहर हूनान की राजधानी, चांगशा, से लगभग ९० किमी दक्षिण पश्चिम पर स्थित है।

## इन्हें भी देखें
* माओ ज़ेदोंग
* हूनान

## सन्दर्भ


श्रेणी:चीन के शहर
श्रेणी:चीनी जनवादी गणराज्य के नगर
श्रेणी:हूनान
मानव कार्यिकी

अंगूठाकार|मानव हृदय
स्वस्थ मानव, उसके अंगों तथा कोशिकाओं के यांत्रिक, भौतिक, जैवविद्युत, तथा जैवरासायनिक कार्यों का वैज्ञानिक अध्ययन **'मानव कार्यिकी**' (Human physiology) कहलाता है। 

## इन्हें भी देखें
* मानव शारीरिकी (ह्यूमन एनाटॉमी)
* समस्थापन (Homeostatis)
* अंग तंत्र (organ system)

## बाहरी कड़ियाँ
पॉल वॅस्ले

**पॉल थॉमस वॅशिलॅव्सकी** () (जन्म: जुलाई 23, 1982) पोलिश-अमेरिकी अभिनेता हैं, जो मुख्यतः सीडब्ल्यू टेलीविजन नेटवर्क के अलौकिक-किशोर ड्रामा टीवी श्रृंखला *[[द वैंपायर्स डायरीज़]]* में निभाई गई अपनी स्टेफ़न सॅल्वाटोर और एबीसी फैमिली की लघु श्रृंखला *फॉल्न* में एरन कॉर्बेट की भूमिकाओं के लिए प्रसिद्ध हैं।

## प्रारंभिक जीवन
वॅस्ले का जन्म न्यू ब्रुंस्विक, न्यू जर्सी में पोलिश मूल के माता-पिता एग्निएस्का और तोमश वॅशिलॅव्सकी के घर हुआ, तथा इनका पालन-पोषण न्यू जर्सी की मार्लबरो टाउनशिप में हुआ। इनकी एक बड़ी बहन, मोनिका और दो ​​छोटी बहनें, जूलिया और लिआ भी हैं। अंग्रेज़ी के अलावा, यह पोलिश भी जानते हैं, यह कौशल इन्हें 16 वर्ष की आयु तक, हर साल के अपने पोलैंड में बिताए गए अपने चार महीनों के कारण आया है।

## व्यक्तिगत जीवन
इन्हें आइस हॉकी और स्नोबोर्डिंग खेलने में आनंद आता है। वॅस्ले ने निर्देशन और लेखन में भी रुचि व्यक्त की है। वॅस्ले ने अपनी लंबे समय की प्रेमिका और *[[प्रीटी लिटिल लायर्स]]* की अभिनेत्री टोर्री डी-वॅठो से अप्रैल 2011 में शादी करी थी।

## सन्दर्भ

## बाहरी कड़ियाँ
* 

श्रेणी:जीवित लोग
श्रेणी:न्यू जर्सी के अभिनेता
श्रेणी:अमेरिकी टेलिविज़न अभिनेता
श्रेणी:पोलिश मूल के अमेरिकी लोग
श्रेणी:1982 में जन्मे लोग
चांगचून

thumb|230px|चांगचून शहर के नज़ारे
**चांगचून** (चीनी: 长春, अंग्रेज़ी: Changchun, मान्छु: ᠴᠠᠩ ᠴᡠᠨ) पूर्वोत्तरी चीन में मंचूरिया क्षेत्र के जीलिन प्रान्त की राजधानी और सबसे बड़ा शहर है। यह एक उप-प्रांत का दर्जा रखने वाला शहर है। सन् २०१० की जनगणना में चांगचून की जनसँख्या ७६,७७,०८९ थी, जिनमें से ३३,४१,७०० इसके पक्की-आबादी वाले क्षेत्र में बसे हुए थे। जुरचेन भाषा में 'चांग चून' का मतलब 'लम्बा चश्मा' होता है।

## विवरण
सन् १८०० में चिंग राजवंश के सम्राट जियाचिंग (嘉慶帝, Jiaqing) ने यितोंग नदी के पूर्वी किनारे पर एक छोटे से गाँव का नाम 'चांगचून तिंग' रखा। मई १८९८ में रूसी साम्राज्य के कारीगरों ने हारबिन से लूशुन (旅顺, Lüshun) तक रेल की पटरियाँ डालीं और चांगचून में 'कुआनचेंग' नाम का एक नया रेल स्टेशन बना। १९०४-१९०५ के रूसी-जापानी युद्ध में रूस की हार हुई और कुआनचेंग इस पटरी का आख़री रूसी पड़ाव बन गया। उस से आगे एक नया जापानी 'चांगचून' स्टेशन बनाया गया। १९३२ में जापानी समर्थन के साथ मंचूरिया में चीन से अलग एक आज़ाद मंचूकुओ (Manchukuo) देश घोषित किया गया जिसकी राजधानी चांगचून को बनाया गया। इसका नाम 'शिनजिंग' (新京, Hsinjing) रखा गया जिसका मतलब 'नई राजधानी' था। शहर का इस दौरान बहुत विस्तार किया गया और नियमित ढंग से बड़े चौक, चौड़ी सड़कें और इमारतें बनाई गईं। १९३४ से १९४४ के काल में शहर की आबादी १,४१,७१२ से छह गुना बढ़कर ८,६३,६०७ हो गई। द्वितीय विश्वयुद्ध के अंत में १९४५ में सोवियत संघ की लाल सेना ने चांगचून पर क़ब्ज़ा कर लिया। १९४६ में सोवियत फ़ौजें यहाँ से लौट गईं और १९४८ में माओ ज़ेदोंग के चीनी साम्यवादियों ने ५ माह के घेराव के बाद इसपर नियंत्रण कर लिया। जब शहर घिरा हुआ था तो अनुमानित १ से ३ लाख लोगों की भुखमरी से जाने गई। १९५४ में जनवादी गणतंत्र चीन की सरकार ने इसे जीलिन प्रान्त की राजधानी बना दिया।

मंचूरिया के बाक़ी भागों की तरह यहाँ भयंकर सर्दी पड़ती है और जनवरी का औसत तापमान −१५.१ °सेंटीग्रेड है। इतनी सर्दी के बावजूद ठण्ड के मौसम में वातावरण अधिकतर शुष्क रहता है। गर्मियों में जुलाई का औसत तापमान २३.१ °सेंटीग्रेड होता है और पूर्वी एशियाई मोनसून की बारिशें पड़ती हैं।

## इन्हें भी देखें
* जीलिन
* मान्छु लोग

## सन्दर्भ


श्रेणी:चीन के शहर
श्रेणी:चीनी जनवादी गणराज्य के नगर
श्रेणी:जीलिन
श्रेणी:मंचूरिया
अहिराणी भाषा

**अहिराणी** महाराष्ट्र के उत्तर में स्थित खानदेश भूभाग में बोली जाने वाली एक हिन्द-आर्य भाषा है। इसे **खानदेशी** भी कहा जाता है। अहिरानी भाषा पर मराठी, गुजराती और राजस्थानी भाषाओं का लक्षणीय प्रभाव है। अहिराणी भाषा को देवनागरी लिपि में लिखा जाता है।

## भाषाक्षेत्र
अहिराणी मुख्य रूप से खानदेश के क्षेत्र में बोली जाती है। जलगांव, धुले और नंदुरबार यह तीन ज़िले, औरंगाबाद जिले के कन्नड़ तालुके का कुछ भाग और नासिक जिले के कलवण, सटाणा, मालेगांव व देवळा इन तालुकों में बोली जाती है। इस भूप्रदेश के लोग अहिराणी बोलने वाले होते है, पर वाचन और लेखन के लिए प्रमाण मराठी के उपयोग को प्राधान्य देते हुए नज़र आते हैं।

## इन्हें भी देखें
* खानदेश
* गुजराती भाषा

## सन्दर्भ

श्रेणी:हिन्द-आर्य भाषाएँ
श्रेणी:महाराष्ट्र की भाषाएँ
श्रेणी:भारत की भाषाएँ
आधर्षण

अंग्रेजी विधि प्रणाली में सामान्य कानून के अंतर्गत, मृत्यु दंडोदश के पश्चात्‌ जब यह प्रत्यक्ष हो जाता था कि अपराधी जीवित रहने योग्य नहीं है तब उसको 'अटेंड' कहा जाता था और इस कार्यवाही को अटेंडर (Attainder) कहते थे। अटेंडर का अर्थ है **आर्धषण**। आर्धषण की कार्यवाही मृत्युदंडादेश के पश्चात्‌ अथवा मृत्युदंडादेशतुल्य परिस्थिति में हुआ करती थी। निर्णय के बिना, केवल दोषसिद्धि के आधार पर, आधार्षण नहीं हो सकता था।

आधर्षण के परिणामस्वरूप अपराधी की समस्त चल या अचल संपत्ति का राज्य द्वारा अपहरण हो जाता था; वह संपत्ति के उत्तराधिकार से स्वयं तो वंचित हो ही जाता था, उसके उत्तराधिकारी भी उसकी संपत्ति नहीं पा सकते थे। इसको रक्तभ्रष्टता कहते थे। परंतु सन्‌ 1870 के 'फॉरफीचर ऐक्ट' के अंतर्गत आधर्षण अथवा संपतिअपहार या रक्तभ्रष्टता वर्जित हो गई और अब अटेंडर सिद्धांत का कोई विशेष महत्त्व नहीं रहा।

## विल्स ऑव अटेंडर
आधर्षण विधेयक द्वारा संसद् न्यायप्रशासन का कार्य करता था। कार्यवाही अन्य विधेयको के समान ही होती थी। अतंर इतना था कि इसमें वे पक्ष, जिनके विरुद्ध विधेयक होता था, संसद् के समक्ष वकील द्वारा उपस्थ्ति हो सकते तथा साक्ष्य प्रस्तुत कर सकते थे। प्रथम आधर्षण विधेयक सन्‌ 1459 ई. में परित हुआ था और अंतिम विधेयक सन्‌ 1798 ई. में।

## इन्हें भी देखें
* मृत्युदण्ड
* फाँसी

श्रेणी:विधि
भारतचंद्र राय

https://web.archive.org/web/20160829035704/https://commons.wikimedia.org/wiki/File:Bharathchandra_Ray.jpg

**मोटे अक्षर**बंगाल में **भारतचंद्र विद्यासुंदर** (1712-1760) काव्यपरंपरा के श्रेष्ठ कवि हुए हैं।

## परिचय
ईश्वरचंद्र गुप्त ने भारतचंद्र की बहुत सी रचनाओं की खोज करके उन्हें 'भारतचंद्रेर ग्रंथावली' नाम से सन्‌ 1855 ई. में पुस्तकाकार प्रकाशित किया। इसी में उन्होने उनकी खोजपूर्ण जीवनी भी प्रकाशित की है। इसके अनुसार भारतचन्द्र दक्षिण राढ़ी भुरशिट (वर्तमान हावड़ा जिला) परगने में स्थित पेड़ो वसंतपुर ग्राम के निवासी एवं मुखर्जी ब्राह्मण थे। इनके एक पूर्वपुरुष प्रतापनारायण अत्यंत प्रसिद्ध व्यक्ति थे। इनके पिता का नाम नरेंद्रनारायण एवं माता का नाम भवानी था। इनका जन्म 1712-13 ई. में हुआ था एवं मृत्यु 48 वर्ष की उम्र में सन्‌ 1760-61 में हुई थी। भारतचंद्र ने विवाहोपरांत अल्प आयु में ही गृहत्याग कर दिया और देवानंदपुर में रामचंद्र मुंशी के पास आश्रय लिया। वहीं इन्होंने संस्कृत और फारसी की शिक्षा ग्रहण की। शिक्षाकाल में ही काव्यरचना भी प्रारंभ कर दी थी। वहीं पर उन्होंने अपने आश्रयदाता के अनुरोध से सत्यनारायण संबंधी दो छोटे पांचाली काव्य लिखे थे। शिक्षा समाप्त करने के उपरांत वे घर लौट आए। इनकी पैतृक जमींदारी को बर्दवान के दीवान ने आत्मसात्‌ कर लिया था। भारतचंद्र उसे छुड़ाने राजदरबार गए। वहाँ से वैष्णव धर्म ग्रहण करके वृंदावन की ओर चल दिए। राह से एक आत्मीय उन्हें लौटा आया। कुछ दिनों के बाद वे गृहत्याग करके जीविका की खोज में चल दिए। नवद्वीप के राजा कृष्णचंद्र राय ने उन्हें अपने यहाँ आश्रय दिया। मूलाजोड़े नामक ग्राम में उन्हें जमीन इत्यादि देकर उन्हें अपना सभाकवि बनाया। इनके तीन पुत्र थे परीक्षित, रामतनु और भगवान्‌।

## रचनाएँ
भारतचंद्र के नाम से कई एक छोटी, बड़ी रचनाएँ प्राप्त हैं। इनकी सुप्रसिद्ध रचना **'[[अन्नदामंगल]]**' अथवा **'अन्नपूर्णामंगल**' है। इसकी रचना राजा कृष्णचंद्र राय की आज्ञा से हुई थी। इसमें तीन स्वतंत्र उपाख्यान हैं। इस काव्य में कई गीत बड़े सुंदर हैं।

भारतचंद्र ने **'नागाष्टक**' एवं **'गंगाष्टक**' नाम की दो रचनाएँ संस्कृत में की थीं। रसमंजरी नाम से एक नायक-नायिका-भेद संबंधी अनुवाद ग्रंथ भी प्राप्त है।

भारतचंद्र अत्यंत सुंदर कविता करते थे। शब्दचयन, छंदों का प्रवाह अलंकारों का प्रयोग, उक्तिचातुर्य सबको लेकर इनकी काव्यप्रतिभा विकसित हुई है। इनकी उक्तियाँ काफी प्रचलित हैं। प्राचीन काव्यों की विषयपरंपरा के प्रतिकूल इन्होंने नए विषयों, जैसे वर्षा, वसंत, वासना इत्यादि पर कविता की है। इनके परिवर्ती कवियों पर इनका बहुत प्रभाव है।

## बाहरी कड़ियाँ
* Banglapedia biography of Bharatchandra

श्रेणी:बांग्ला साहित्यकार
अग्रहरि

**अग्रहरि** या **अग्रहरी** एक भारतीय उपनाम हैं। यह उपनाम वैश्य पोद्दार समुदाय द्वारा भी इस्तेमाल किया जाता हैं जो पौराणिक सूर्यवंशी सम्राट महाराजा अग्रसेन (४२५० ई.पू. से ६३७ ईसवी) के वंशज माने जाते हैं।

## इन्हें भी देखें
* अग्रहरि सिख
* अग्रवाल
* बनिया
* वैश्य

## सन्दर्भ

श्रेणी:भारतीय उपनाम
श्रेणी:भारत की मानव जातियाँ
श्रेणी:भारतीय उप जातियाँ
श्रेणी:भारतीय उपनाम
श्रेणी:जाति
सर्रा रोग

**सर्रा रोग** (Surra) मेरुडण्ड वाले प्राणियों को लगने वाला रोग है। यदि इसका इलाज नहीं किया गया तो पशु मर सकता है। यह रोग ट्राईपैनसो-इवेनसाई (Trypanosoma evansi) नामक परजीवी के कारण होता है। यह प्रोटोजोवा पशु के रक्त में प्रवेश कर जाता है जिससे ज्वर, कमजोरी, सुस्ती, वजन कम होना और खून की कमी हो जाती है। कुछ पशु चक्कर काटने लगते हैं। इस बीमारी के चलते पशुओं में तेज बुखार, थरथराहट, आंख से दिखना बंद हो जाता है। पशु दांत किटकिटाता है और कुछ पशुओं का पुरा दांत भी हिलने लगता हैं। जल्दी जल्दी पेशाब करता है। पेट फूल जाता है और गिर कर मर जाता है। नर पशुओं के अण्डकोष में सूजन आ जाती है। मादा पशुओ में गर्भपात की समस्या आती है। यह रोग मुख्यतः ऊंट या ऊँटनी में देखा जाता है। ऊंट का कूबड़ धीरे धीरे नष्ट होने लगता है।
खून चुसने वाली मच्छरों तथा मक्खियों (गोभक्षी) और पशुओं के आस-पास कि गंदगी और इसमें रहने वाले किटो के द्वारा फैलता है।

## इन्हें भी देखें
* पशु चिकित्सा विज्ञान       सर्रा रोग में देहाती उपचार के अनुसार जानवर को महूआ के फूली दारू भी दिया जाता है।

## बाहरी कड़ियाँ

श्रेणी:पशुरोग
अलौकिक ड्रामा

**अलौकिक ड्रामा** या **अलौकिक नाटक** फैंटेसी का उप-प्रकार है जिसमें अलौकिक गल्प व ड्रामा के तत्वों का संयोजन होता है। यह शैली भूत और अन्य असाधारण विषयों के साथ संबंधित है, लेकिन हॉरर शैली के साथ संबद्ध रखने वाले स्वर और भय के बिना। अलौकिक ड्रामा की कहानी हमेशा जादू या अस्पष्टीकृत घटना के आसपास केन्द्रित होती है, जिसे विज्ञान के सिद्धांतों से तार्किक नहीं करा जा सकता, परन्तु उसका पॅगन या अलौकिक स्पष्टीकरण होता है।

## सन्दर्भ

श्रेणी:अलौकिक
श्रेणी:नाटक शैलियाँ
चांगबाई पर्वत

[thumb|230px|तिआन ची [ज्वालामुखीय झील]]
**चांगबाई पर्वत शृंखला** (Changbai Mountains) या **जांगबाएक पर्वत शृंखला** (Jangbaek Mountains) मंचूरिया क्षेत्र में चीन और उत्तर कोरिया की सरहद पर स्थित एक पर्वत शृंखला है। यह चीन को रूस के प्रिमोर्स्की क्राय प्रान्त से भी अलग करते हैं। इन्हें रूस में **वोस्तोचनो-मान्चझ़ुर्स्कीए शृंखला** (Vostochno-Manchzhurskie gory) कहते हैं। इस शृंखला का सबसे ऊंचा पहाड़ २,७४५ मीटर लम्बा 'बएकदू पर्वत' (Baekdu Mountain) नामक ज्वालामुखी है, जिसकी ढलानों से सोंगहुआ नदी, यालू नदी और तूमन नदी शुरू होती हैं। इन पहाड़ों में 'तिआन ची' (Tian Chi, अर्थ: स्वर्ग झील) नामक एक प्रसिद्ध बड़ी ज्वालामुखीय झील भी स्थित है।

इन पहाड़ों के ऊंचे भागों में टुन्ड्रा-नुमा वनस्पति जीवन मिलता है और वृक्ष रेखा से नीचे भूर्ज, कोरियाई चीड़ (पाइन), सनोबर (फ़र) और सरल (स्प्रूस) उगते हैं। इन वनों में साइबेरियाई शेर और भालुओं के साथ-साथ अन्य जानवर भी रहते हैं। सर्दियों में तापमान गिरकर −४५°सेंटीग्रेड तक पहुँच जाता है लेकिन शुष्क वातावरण के कारण यहाँ हिमानियाँ (ग्लेशियर) नहीं चलतीं।.

## इन्हें भी देखें
* बएकदू पर्वत
* मंचूरिया
* जीलिन प्रान्त
* प्रिमोर्स्की क्राय

## सन्दर्भ


श्रेणी:जीलिन
श्रेणी:मंचूरिया
श्रेणी:उत्तर कोरिया की पर्वतमालाएँ
श्रेणी:चीन की पर्वतमालाएँ
कलाविज्ञ

**कलाविद** (virtuoso) उस व्यक्ति को कहते हैं जो गाने या किसी वाद्ययंत्र को बजाने में उत्कृष्ट तकनीकी क्षमता का स्वामी हो।
## कलाविज्ञ का अर्थ
## इतिहास
श्रेणी:कला
श्रेणी:संगीत